
CAPITOLUL I. [bookmark: _Toc169558651]Dispoziții generale

1. Prezentul Cod de etică (denumit în continuare – Cod) al GAL 33 de Vaduri (denumită în continuare - GAL) stabilește principiile și normele de etică la care aderă  atât membrii GAL cât și personalul acestuia. Codul reflectă valorile esențiale și standardele etice ale organizației, asumate în activitățile desfășurate pentru și în interesul sectorului asociativ cât și pentru promovarea și implementarea abordării LEADER în Republica Moldova.
2. Codul a fost elaborat în conformitate cu bunele practici privind eficacitatea proiectelor de dezvoltare implementate de organizațiile societății civile, legislația națională și bunele practici în domeniu, din care s-au extras anumite aspecte specifice ce vizează organizațiile non-guvernamentale.
3. Membrii GAL recunosc independența şi valoarea fiecărei persoane, care a devenit membru, respectă dreptul ei de a-şi impune opinia diferită de opinia altor membri, sunt conștienți de responsabilitatea pe care și-o asumă, intrând în GAL, și, benevol, își asumă obligația de a respecta în activitatea sa clauzele fundamentale, stipulate în prezentul Cod.
4. Clauzele Codului, care se referă la drepturile și obligațiile GAL, presupun drepturile și obligațiile membrilor, salariaților GAL-lui și a oricăror altor reprezentanți ai GAL-lui, care acționează din numele și pentru GAL, în bază de procură sau alt document confirmativ al împuternicirilor.
5. Drepturile și obligațiile GAL-lui țin de domeniile de bază ale relațiilor, cum ar fi relații dintre membri, dintre membrii şi partenerii GAL, dintre membri și beneficiari, donatori, cât și relațiile cu organele de stat şi societatea, dar nu se limitează, numai, la relațiile enumerate.
6. Desfășurându-și activitatea, GAL-ul respectă normele legislației în vigoare a Republicii Moldova, precum şi normele general recunoscute și acceptate ale dreptului internațional, care țin de, dar nu se limitează la: drepturile omului, standardele de muncă, mediul înconjurător, lupta împotriva corupției etc..
7. Codul nu poate servi, ca temei sau motiv de încurajare, de acceptare sau de îndreptățire a încălcării sau tentativei de încălcare a legislației.

CAPITOLUL II. [bookmark: _Toc169558652] Sarcinile Codului

8. Scopul Codului este de a ghida comportamentul moral și profesional al personalului și membrilor GAL, atât în timpul activității în cadrul GAL-lui cât și în afara acestuia (în măsura în care afectează imaginea și interesele GAL-lui). Obiectivul Codului este să contribuie la crearea unei culturi organizaționale a integrității și corectitudinii la nivelul GAL-lui cât și sectorului și a unui climat etic care să determine membrii și personalul GAL să acționeze cu încredere reciprocă, profesionalism și corectitudine în interesul reciproc cât și a GAL-lui. 
9. Respectarea conduitei etice, stabilite de Cod, va determina ridicarea nivelului eticii, după care se vor conduce și celelalte persoane care interacționează cu GAL-ul și/sau promovează abordarea LEADER și dezvoltarea locală în Republica Moldova. 

CAPITOLUL III. [bookmark: _Toc169558653]Principiile etice

10. Principiile etice și de conduită completează relațiile GAL-lui și se aplică atât în cadrul GAL, cât și în relațiile de colaborare stabilite cu partenerii, beneficiarii și persoanele interesate. În vederea realizării eficiente și corecte a misiunii GAL, membrii și personalul GAL se vor călăuzi de următoarele principii:

a) Imparțialitatea și nediscriminarea – GAL-ul dezvoltă o atitudine obiectivă și neutră și imparțială față de orice interes politic, economic, religios sau de altă natură, în exercitarea atribuțiilor și misiunii sale atât față de membri cât și față de beneficiarii sau partenerii GAL. În activitatea GAL este interzisă orice formă de discriminare bazată pe rasă, culoare, sex, orientare sexuală, stare civilă, religie, opinii politice, naționalitate, etnie, origine socială, statut social, dizabilitate, vârstă sau apartenență la alte asociații.
b) Exercitare echitabilă a autorității - În procesul de stabilire şi gestionare al relațiilor care implică crearea de relații ierarhice, în special cu membrii, GAL-ul se angajează să asigure exercitarea autorității într-o manieră corespunzătoare şi corectă, fără nici un fel de abuz. Membrii GAL garantează că autoritatea nu se va manifesta prin exercitarea puterii în detrimentul demnității sau independenței unui anumit membru.
c) Evitarea conflictelor de interese și conduită adecvată - pe parcursul desfășurării oricărei activități trebuie evitate acele situații în care părțile implicate se află sau par să se afle în conflict de interese. Aceasta include situații în care membrii urmăresc un interes care diferă de scopul, pe care şi l-a propus GAL-ul sau de interesele beneficiarilor ei.
d) Integritate a fiecărui membru – presupune acțiuni consecvente, conform valorilor, metodelor și elementelor de măsură, precum și de raportare la principii și așteptări care pot fi verificate prin rezultate. În GAL – integritatea este considerată ca onestitate și corectitudine, și este evaluată prin acuratețea acțiunilor fiecăruia. Statutul de membru al GAL-lui garantează integritatea fiecărui membru prin crearea unui cadru adecvat de activitate, care respectă demnitatea individului şi care oferă condițiile corespunzătoare din punct de vedere al securității şi sănătății în muncă. Prin urmare, nu sunt tolerate solicitările sau ameninţările menite să determine o persoană să comită acte, care sunt contrare legii sau codului etic, ori împotriva convingerilor sau preferinţelor morale şi personale ale acesteia.
e) Transparență și corectitudine – Membrii GAL vor furniza informaţii complete, transparente, inteligibile şi corecte, astfel încât GAL-ul să poată lua decizii independente şi informate cu privire la interesele implicate, la alternative şi la consecinţele care derivă din obligaţiile asumate. La redactarea oricărui contract, GAL-ul se angajează să informeze membrii într-o manieră clară şi inteligibilă, cu privire la acțiunile care trebuie întreprinse în cazul apariţiei unor situaţii care pot fi anticipate.
f) Neafiliere politică și evitarea partizanatului politic – atât membrii cât și personalul GAL vor evita să facă declarații politice sau să-și exprime sprijinul pentru anumite partide/persoane politice, blocuri sau platforme electorale. GAL-ul nu desfășoară activități politice.
g) Declarațiile și discursurile publice – GAL-ul elaborează și oferă declarații de presă sau discursuri cu privire la activitatea GAL. Publicațiile în presă, broșuri, studii etc., precum și comunicarea verbală sau în scris în exteriorul instituției, exclude furnizarea informațiilor privind activitatea organizației sau privind personalul acesteia, care nu au caracter public, fără aprobarea prealabilă a organului de conducere al GAL.
h) Aparițiile publice - Persoanele delegate să participe la activități sau dezbateri publice, în calitate de reprezentant oficial, respectă limitele mandatului de reprezentare încredințat și nu exprimă aprecieri personale sau neconforme cu realitatea în legătură cu activitatea GAL, cu politicile și strategiile acesteia ori cu proiectele de acte cu caracter normativ sau individual. În plus, nu vor fi utilizate numele sau imaginea proprie în asociere cu funcția deținută în cadrul GAL, în acțiuni publicitare sau promovarea unei activități comerciale.




CAPITOLUL IV. [bookmark: _Toc169558654]Relațiile dintre membri

11. Asociații sunt cei mai interesați, în respectarea prevederilor Codului și atingerea unor rezultate înalte ale activității GAL.
12. Întru realizarea scopurilor GAL-ului, membrii își asumă următoarele obligații:
a) Să nu-și exprime în public punctul de vedere din numele GAL privind activitatea GAL-lui sau aprecierea activității colegilor, dacă astfel de apreciere nu a fost expusă în calitate de poziție oficială a GAL;
b) Să trateze cu respect ceilalți membri ai GAL;
c) Să se sprijine reciproc atât în cadrul comunităţii cât şi în interacțiunea cu mass-media. 
d) Să sprijine orice relaţii reciproce constructive dintre membrii GAL, proiecte şi activităţi comune în cadrul GAL;
e) Să se conducă de principiul de egalitate în cadrul GAL;
f) Să recunoască, să respecte şi să sporească autoritatea GAL;
g) Să-şi îndeplinească obligaţiile asumate privind activitatea GAL. Să respecte caracterul deschis al informaţiei despre obligaţiile asumate şi răspunsurile la întrebările parvenite de la membrii GAL;
h) Să evită situațiile în care interesele sale personale să intră în conflict cu cele ale GAL. 
i) Să-şi perfecționeze permanent cunoştinţele şi abilităţile profesionale, inclusiv prin schimb de experienţă cu colegii;
j) Să informeze Adunarea Generală despre cazurile unei concurențe necinstite între membrii GAL. Adunarea Generală poate supune aceste precedente unor dezbateri în cadrul adunării generale a membrilor GAL.
k) Să se străduie să soluţioneze în cadrul GAL situațiile de conflict dintre membri. 
l) Membrii GAL-lui trebuie să trateze cu grijă proprietatea beneficiarilor pe perioada în care aceasta se află sub controlul GAL sau este utilizată de GAL. GAL trebuie să identifice, să verifice şi să protejeze proprietatea beneficiarilor, inclusiv proprietatea intelectuală şi datele personale ale acestora.

CAPITOLUL V. [bookmark: _Toc169558655]Relațiile cu colegii şi partenerii

13. Membrii GAL-ului vor respecta relațiile cu ceilalți membri și partenerii acestora sau beneficiarii lor, bazându-se pe principiul încrederii reciproce, respect şi onestitate. 
14. GAL-ul va îndemna beneficiarii și partenerii săi să respecte normele eticii stabilite în cadrul prezentului Cod.

CAPITOLUL VI. [bookmark: _Toc169558656]Relaţiile cu beneficiarii

15. Satisfacerea necesităților și intereselor beneficiarilor reprezintă o sarcină primordială a membrilor  GAL. 
16.  Membrii  GAL-ului își îndeplinesc obligaţiile contractuale şi își prețuiesc relațiile de parteneriat/colaborare;
17. Membrii GAL asigură confidențialitatea informaţiei pe care o primesc de la beneficiarii și/sau partenerii săi, nu admit divulgarea informaţiei care ar putea cauza prejudicii acestora sau GAL.
CAPITOLUL VII. [bookmark: _Toc169558657]Relațiile cu autoritățile publice și societatea

18. Membrii GAL se vor strădui să stabilească şi să mențină cu organele de stat relaţii bazate pe etică. Nici o adresare din numele GAL către organele de stat nu va fi înaintată în mod individual, fără a fi votată de Adunarea Generală și fără să exprime punctul de vedere a majorității membrilor GAL. 
19. Membrii GAL își asumă responsabilitatea pentru formarea şi păstrarea unei atitudini respectuoase față de activitatea sa, față de membrii GAL, colegi și beneficiari.

CAPITOLUL VIII. [bookmark: _Toc169558658]Promovarea activității și abordării LEADER în RM

20. Fiecare are obligația de a promova activitatea Asociației, întru atingerea scopurilor ei.
21. Pentru promovarea activității Asociației cât și a abordării LEADER în RM şi crearea unei imagini despre acestea, membrii și personalul își asumă următoarele obligații:
a) Să contribuie la formarea unei opinii publice pozitive despre abordarea LEADER în RM. Să explice beneficiarilor, partenerilor și reprezentanților mass-media şi societății esența activității asociației și membrilor ei cât și principiile și conceptul LEADER și de dezvoltare locală;
b) Să se pronunțe corect în mass-media în numele Asociaţiei. În cazul în care un membru al Asociaţiei are opinia sa personală despre un caz controversat, şi nu a discutat această opinie în mod anticipat cu ceilalți membri, el își va exprima părerea în mass-media numai ca fiind părerea lui personală, fără referire la Asociație;
c) Să nu întreprindă acțiuni, rezultatul cărora ar putea să afecteze reputația profesională a colegilor din Asociație.

CAPITOLUL IX. [bookmark: _Toc169558659]Asigurarea executării Codului

22. Încălcarea normelor acestui Cod Etic poate servi drept temei pentru examinarea situației create în cadrul unei ședințe a Adunării Generale GAL, cu aplicarea ulterioară a sancțiunilor membrului care nu a respectat codul etic, până la excluderea lui din rândul membrilor GAL. Dacă încălcarea va fi una severă, GAL poate utiliza procedura judiciară pentru apărarea poziției, imaginii și reputației sale. 
23. Încălcarea normelor prezentului Cod de către membrii sau personalul GAL îi conferă dreptul persoanei interesate/abilitate să adreseze o solicitare/propunere privind aplicarea sancțiunilor disciplinare pentru a exclude în viitor astfel incidente. Fiecare dintre membrii echipei GAL are responsabilitatea de a semnala în scris Comisiei de etică abaterile sau încălcările normelor de etică și conduită profesională.
24. Beneficiarii, partenerii, personalul sau membrii pot adresa GAL-lui reclamații privind comportamentul de rea-credință a membrilor GAL şi pot obține în mod garantat o reacție operativă şi obiectivă din partea GAL-ului la comportamentul lipsit de etică al oricărui membru/personal al GAL-ului.
25. De asemenea, poate face sesizări orice persoană fizică sau juridică, care, în relațiile cu membrii GAL, a constatat încălcări ale normelor prezentului Cod. Pentru întocmirea sesizării poate fi utilizat formularul anexa I a prezentului Cod. Sesizările se depun sau se transmit la sediul GAL, în plic închis adresat Comisiei de etică GAL. În acest scop, se poate utiliza formularul atașat prezentului Cod. Întrebările pot fi adresate GAL-lui, prin orice mijloc de legătură utilizat, de obicei, între membri.

26. Persoanele care sesizează abateri de la prevederile Cod - ului trebuie să aibă în vedere o justificare temeinică a faptelor expuse, pentru a evita formularea unor sesizări sau plângeri calomnioase, cu scopul doar de a denigra o anumită persoană sau un grup de persoane. Sesizările anonime nu vor fi luate în considerare. 

CAPITOLUL X. [bookmark: _Toc169558660]Dispoziţii finale

27. Membrii GAL-ului recunosc şi respectă Statutul şi Codul de etică al GAL. Fiecare membru al GAL-ului este responsabil pentru cunoașterea și respectarea normelor prevăzute în acest Cod. Încălcare a normelor va atrage răspunderea persoanei vinovate, în condițiile prevăzute în prezentul Cod, legislație și procedurile interne ale GAL-ului, pentru ce vor semna în Registrul persoanelor care au luat cunoștință cu prevederile Codului de Etică al GAL  (Anexa la prezentul Cod).
28. Membrii GAL-ului își asumă obligația de a promova normele etice expuse mai sus în cadrul mediului lor de activitate, precum şi în cadrul comunităţii în general.
29. Prezentul Cod intră în vigoare de la data aprobării sale de către Adunarea Generală GAL. 



































[bookmark: _Toc169558661][bookmark: anexa]Anexa 
la Codul de etică al
GAL 33 de Vaduri



REGISTRUL 
de luare la cunoștință a prevederilor Codului de Etică al GAL

	Semnătura

